25. ΝΟΜΟΘΕΤ. ΔΙΑΤΑΓΜΑ υπ΄ αριθ. 323 της 14/19 Απρ. 1947 (ΦΕΚ Α΄ 82) Περί λογισμού Μετόχων του Μ.Τ.Β.Ν. Άρθρον μόνον.-1.Οι λογισθέντες βάσει του εδαφ. Β΄ του άρθρ. 12 του Α.Ν. 1005/1937 «περί τροποποιήσεως των περί Μ.Τ.Β.Ν. διατάξεων» Μέτοχοι του Ν.Α.Τ. λογίζονται αναδρομικώς Μέτοχοι του Μ.Τ.Β.Ν., εφ΄ όσον τούτο ανέλαβεν έκτοτε ή πρόκειται να αναλάβη παρά του Ν.Α.Τ. τας προς το τελευταίον τούτο μέχρι τότε γενομένας καταβολάς των και επί τω λόγω τούτω το Ν.Α.Τ. έπαυσεν έκτοτε λογίζον αυτούς μετόχους του, ως ανακληθέντας εις την υπηρεσίαν του Β.Ν. και αποστρατευθέντας η αποστρατευθησομένους. Δια του άρθρ. 12 Α.Ν. 1005/37 αντικατεστάθη το άρθρ. 20 του κωδικ. Νόμ. 5481. 2.Οι ουτωσί λογιζόμενοι Μέτοχοι του Μ.Τ.Β.Ν. υποχρεούνται να καταβάλωσι προς αυτό τας τυχόν μη συμπεπληρωμένας υποχρεώσεις των ως Μετόχων του Μ.Τ.Β.Ν., αι δε εις το Μ.Τ.Β.Ν. αποδιδόμεναι καταθέσεις υπό του Ν.Α.Τ. αποδίδονται ατόκως. 